Luonnonfilosofian seura ry

# Toimintasuunnitelma vuodelle 2024

## 1 TOIMINNAN TAVOITE

Seuran toiminnan tarkoituksena herättää ja ylläpitää luonnontieteiden ja niiden sovellusten synnyttämien filosofisten kysymysten harrastusta ja tutkimusta, toimia eri tieteenalojen edustajien yhdyssiteenä näiden kysymysten valaisemisessa ja edistää yhteistoimintaa heidän välillään, edistää luonnonfilosofisia kysymyksiä koskevan tiedon ja ajattelun leviämistä yleiseen tietoisuuteen ja tehdä aloitteita näitä tarkoitusperiä palveleviksi toimenpiteiksi koulutusta, tutkimusta ja tiedonvälitystä edustavissa laitoksissa sekä antaa tällaisia toimenpiteitä koskevia lausuntoja.

## 2 KOKOUKSET, KONFERENSSIT JA TEEMAILLAT

Seura toteuttaa tarkoitustaan järjestämällä jäsenistölle ja yleisölle avoimia tieteisiin ja tieteenfilosofiaan liittyviä esitelmä- ja keskustelutilaisuuksia. Seura pitää yllä aktiivisia suhteita tiedeyhteisöön kutsumalla eturivin asiantuntijoita esitelmöimään tilaisuuksissaan.

Esitelmätilaisuudet pidetään tammi-toukokuussa ja syys-joulukuussa joka toinen viikko tiistaisin klo 18 Tieteiden talossa Helsingissä. Vuonna 2024 pyritään järjestämään 1- 4 teemailtaa.

Seuran kevätkokous pidetään maaliskuussa ja syyskokous marraskuussa esitelmätilaisuuksien yhteydessä.

## 3 TIEDOTUSTOIMINTA

Seuran vuosikokouksista ja muista seuran sääntöihin liittyvistä asioista sekä esitelmätilaisuuksista ja toiminnan muutoksista tiedotetaan jäsenille sähköpostilla. Seuran verkkosivulla [www.luonnonfilosofia.fi](http://www.luonnonfilosofia.fi) kerrotaan seuran toiminnasta, esitellään kevät- ja syyskauden esitelmätilaisuudet ja niiden ajankohdat sekä julkaistaan pidettyjä esitelmiä ja keskustelupuheenvuoroja mahdollisuuksien mukaan. Seuran Facebook toimii myös esitelmätilaisuuksien tiedotuskanavana sekä luonnonfilosofisten kysymysten keskustelualustana. Tilaisuuksista pyritään tiedottamaan omien jäsenien lisäksi sähköpostilistoilla, [www.filosofia.fi](http://www.filosofia.fi/) sivustolla, tapahtumapalstoilla, kuten [Helsingin](http://www.menovinkki.fi/) Sanomien tapahtumakalenterissa, Yliopisto-lehdessä ja Tieteessä Tapahtuu -lehdessä. Muun sosiaalisen median hyödyntämistä selvitetään.

## 4 JULKAISUTOIMINTA

Seura julkaisee esitelmien sisällöt äänitteinä tai videoina, joiden yhteydessä on tavallisesti myös esitelmöitsijältä saatu presentaatio.

Juhlakirjasta otetaan uusi painos ja samalla se uudistetaan 30-vuotiskirjaksi.

## 5 RAHOITUS

Seuran perustoiminta rahoitetaan jäsenmaksutuloilla ja seuran julkaisujen myyntituloilla. Mahdollisten konferenssien rahoituksessa pyritään hyödyntämään Tieteellisten seurain valtuuskunnan (TSV) apurahat sekä mahdolliset muut rahoittajat.

## 6 YHTEISTYÖ

Yhteistyötä yliopistojen ja muiden tieteellisten organisaatioiden, yhdistysten, oppilaitosten ja opiskelijajärjestöjen kanssa kehitetään. Muista yhteistyötahoista mainittakoon Physics Foundations Society.